
[image: image1.wmf]
KĖDAINIŲ RAJONO SAVIVALDYBĖS TARYBA

SPRENDIMAS

Dėl Kėdainių rajono savivaldybės tarybos 2011 m. gruodžio 9 d. sprendimO Nr. TS-442 „Dėl Asmens (šeimos) socialinių paslaugų poreikio nustatymo ir skyrimo tvarkos tvirtinimo“ pakeitimo
2020 m. vasario 28 d. Nr. TS-19
Kėdainiai
Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a :
1. Pakeisti Asmens (šeimos) socialinių paslaugų poreikio nustatymo ir skyrimo tvarkos, patvirtintos Kėdainių rajono savivaldybės tarybos 2011 m. gruodžio 9 d. sprendimu Nr. TS-442 „Dėl Asmens (šeimos) socialinių paslaugų poreikio nustatymo ir skyrimo tvarkos tvirtinimo“:

1.1. 8 punktą ir išdėstyti taip:

„8. Šeimų, kurioms reikalingos socialinių įgūdžių ugdymo ir palaikymo paslaugos, jų vaikų socialinių paslaugų poreikį nustato Kėdainių pagalbos šeimai centro socialiniai darbuotojai, dirbantys su šeimomis“.

 1.2. 14 punktą ir išdėstyti taip:

 „14. Dėl bendrųjų, socialinės priežiūros socialinių paslaugų (išskyrus dėl apgyvendinimo savarankiško gyvenimo namuose) gavimo asmuo (vienas iš suaugusių šeimos narių) ar jo globėjas, rūpintojas kreipiasi tiesiogiai į šias paslaugas teikiančias įstaigas.“

1.3. 18 punktą ir išdėstyti taip:

„18. Asmens (vieno iš suaugusių šeimos narių) ar jo globėjo, rūpintojo prašymas dėl bendrųjų socialinių paslaugų gavimo ar socialinės priežiūros socialinę riziką patiriančiai šeimai teikimo nėra būtinas“.
1.4. 30, 31 ir 32 punktus ir išdėstyti taip:

„30. Sprendimą dėl socialinės priežiūros (išskyrus apgyvendinimą savarankiško gyvenimo namuose) asmeniui (šeimai) skyrimo, sustabdymo ir nutraukimo per 14 kalendorinių dienų priima asmeniui (šeimai) socialines paslaugas teikiančios įstaigos vadovas, socialinio darbuotojo, nustačiusio asmens (šeimos) socialinių paslaugų poreikį, teikimu.

31. Socialinis darbuotojas, nustatęs asmens, norinčio apsigyventi stacionarioje socialinės globos įstaigoje, savarankiško gyvenimo namuose, socialinės globos poreikį, teikia išvadas Komisijai.

32. Sprendimą dėl stacionarios socialinės globos, savarankiško gyvenimo namų paslaugų asmeniui skyrimo, sustabdymo ir nutraukimo, priima administracijos direktorius arba jo įgaliotas asmuo per 30 dienų Komisijos teikimu. Komisija atsižvelgia į asmens (vieno iš suaugusių šeimos narių) ar jo globėjo, rūpintojo prašyme-paraiškoje nurodytą pasirinktą socialinės globos paslaugas teikiančią įstaigą ir į savivaldybės tarybos nustatytą maksimalų perkamų trumpalaikės ar ilgalaikės socialinės globos paslaugų išlaidų finansavimo dydį. Jei asmens pasirinktoje socialinės globos įstaigoje socialinės globos kaina didesnė kaip savivaldybės nustatytas maksimalus paslaugų finansavimo dydis, tačiau asmuo sutinka mokėti skirtumą, įstaiga parenkama pagal asmens pageidavimą.“

Savivaldybės meras

